  Наталья Тетерина 9-тӥ шуркынмонэ, Ижкарысь Удмурт урамысь юртлэн люкетэз чагыр эстӥськон пуштэмен куашкам дырысен ар тырмон нуналэ, Михаил Архангеллэн собораз шимучыр дыръя бырем муртъёс сярысь но шугадӟонэ шедемъёслэн тазалыксы сярысь вӧсяськозы. Со сярысь Ижкар епархилэн пресс-службаез ивортэ. Вӧсяськон 12 часын кутскоз, сое Ижкарлэн но Удмуртилэн митрополитэз Викторин нуоз. Тодэ вайытом, 2017 арын 9-тӥ шуркынмонэ чагыр эстӥськон пуштэмен Ижкарысь Удмурт урамысь 261 номеро юртлэн витетӥ секциез куашказ. Шуэрес учырын сизьым адями быриз, соос пӧлын кык нылпиос. Пуштонын та юртын ик анаеныз ӵош улӥсь 27 аресъем воргоронэз янгыше уськыто. Со янгыше уськытонлэн оглюкетэныз соглаш луиз. Та дыре Удмуртиысь Вылӥ суд корка пуштон учыръя уголовной ужез эскерыны кутскиз. «Ижкарын 9 этажъем коркалэн подъездэз куашказ» темая вань иворъёс Тегъёс: Шимучыръёс Ижкар Удмуртия Мерлык пуштонъёс вӧсьлык  